хумористични анекдоти за Началници
Директорът на един завод бил информиран, че в повереното му предприятие цари масов алкохолизъм! Решил да се увери лично, дали това - отговаря на истината!
Слязъл в един от цеховете и се обърнал към някакъв стругар:
- Бай Ставри, искам да ми отговориш честно. Можеш ли да работиш, ако си изпил една бутилка ракия?
Оня се захилил:
- Много ясно!
Началникът задълбочил темата:
- А две бутилки ракия?
- Абсолютно!
Директорът се хванал с две ръце за главата от ужас! И подхвърлил плахо:
- Направо не смея да задам следващия въпрос... А - три бутилки ракия?
Стругарят го изгледал продължително и отговорил засегнато:
- А, бе, шефе, ти днеска - какво си се заял с мене, бе? Нали виждаш, че работя?